
Z M L U V A

o podpore realizácie produktu č. 03/2019
uzatvorená podľa § 51 zákona č. 40/1964 Zb. Občiansky zákonník v znení

neskorších predpisov medzi zmluvnými stranami označenými ako

Poskytovateľ: Organizácia cestovného ruchu Kysuce 
Sídlo: Námestie slobody 30, 022 01 Čadca 

Zastúpený: Ing. Milan Gura, predseda predstavenstva 

IČO: 42220009 

DIČ: 2023528419 

Bankové spojenie: Slovenská sporiteľňa, a.s. 

IBAN: SK800900 00000050 2642 0874

Kontakt: +421 948 339 264, marketing@regionkysuce.sk
/ďalej len :“ Poskytovateľ“/ 

Prijímateľ:

Obec Makov

Sídlo:                          Makov č. 60, 023 56 Makov

Zastúpený: 

Martin Pavlík, starosta obce

IČO:


00314129

DIČ:


2020553128

Bankové spojenie:
SLSP, a.s.

IBAN:


SK27 0900 0000 0003 1185 5487

Kontakt:

+421911 772 660, www.makov.sk, makov@makov.sk

/ďalej len :“ Prijímateľ“/
PREAMBULA
1) Poskytovateľ a prijímateľ sa dohodli na podmienkach, na základe ktorých budú poskytovateľ a prijímateľ spolupracovať. 

2) Prijímateľ sa zaväzuje použiť poskytnuté finančné prostriedky v súlade s podmienkami uvedenými v tejto  zmluve.
Článok 1

Predmet zmluvy
1) Predmetom tejto zmluvy je poskytnutie príspevku na podporu nasledovných produktov cestovného ruchu:
-          Kremičitý piesok do beach volejbalového ihriska v obci Makov časť Čierne.

2) Príspevok sa poskytuje na úhradu výdavkov spojených s realizáciou produktov uvedených v čl. 1 ods. 1, a to na obstaranie prvkov infraštruktúry cestovného ruchu, úhradu nákladov za služby, stavebné práce, na nákup materiálu a pod. 
3) Poskytovateľ poskytuje prijímateľovi podporu na realizáciu produktu podľa čl.1 ods. 1 tejto zmluvy vo forme bežného transferu. 

4) Prijímateľ prijíma od poskytovateľa podporu na realizáciu produktu podľa čl. 1 odseku 1 tejto zmluvy bez výhrad v plnom rozsahu a za podmienok uvedených v tejto zmluve. 

Článok 2

Podmienky použitia podpory na realizáciu produktu a povinnosti prijímateľa
1) Príspevok je účelovo viazaný. Prijímateľ sa zaväzuje použiť poskytnutý príspevok na realizáciu projektu v roku 2018, podľa čl. 1 ods. 1. 
2) Poskytovateľ bude akceptovať aj výdavky prijímateľa spojené s realizáciou produktu podľa čl. 1 ods. 1 tejto zmluvy, ktoré prijímateľ vynaložil pred uzatvorením tejto zmluvy, avšak výlučne vtedy, ak boli vynaložené v roku 2018 na úhradu výdavkov uvedených v čl. 1 ods. 2 tejto zmluvy. 
3) Prijímateľ je povinný dodržiavať Zákon o verejnom obstarávaní č. 343/2015 Z. z. a o zmene a doplnení niektorých zákonov. 

4) Prijímateľ je povinný pri verejnej publicite podporovaného projektu uviesť logo Organizácie cestovného ruchu Kysuce, resp. jej názov alebo  inou vhodnou formou spomenúť OCR Kysuce. 
Článok 3

Vyúčtovanie podpory na realizáciu produktu
1) Poskytovateľ prevedie finančné prostriedky na účet prijímateľa až po realizácii projektu a dodaní všetkých potrebných informácií o jeho realizácii v podobe: 

a) faktúry (kópie) – na čo boli finančné prostriedky použité,
b) fotodokumentácia aktivít. 
2) Prijímateľ je povinný vyúčtovať použitie podpory do 31. decembra 2019. 
Článok 4

Odmena a platobné podmienky
1.) Poskytovateľ poskytne finančný príspevok za splnenie predmetu zmluvy vo výške 1 400,-€ (slovom: jedentisícštyristo eur). Zmluvné strany sa dohodli, že dohodnutá výška finančného príspevku je konečná a nemenná. Príspevok zahŕňa všetky náklady prijímateľa spojené s plnením zmluvy. 
2.) Finančný príspevok uhradí poskytovateľ prijímateľovi iba jednou platbou najneskôr do 20 dní od dodania potrebných informácií uvedených v čl. 3 ods. 1. 

Článok 5
Záverečné ustanovenia
1.) Táto zmluva nadobúda platnosť dňom jej podpísania oboma zmluvnými stranami . 

2.) Táto zmluva je vyhotovená v dvoch rovnopisoch, z ktorých každá strana dostane po jednom rovnopise. 

3.) Zmluvné strany vyhlasujú, že si túto zmluvu prečítali s jej obsahom súhlasia a dobrovoľne ju potvrdzujú svojimi podpismi.
4.)  Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni zverejnenia. Zmluva je povinne zverejňovaná podľa §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. 

V Čadci 29. júla 2019



              Ing. Milan Gura 





            Martin Pavlík 
            za poskytovateľa






 za prijímateľa 

predseda Predstavenstva OCR Kysuce 



      starosta Obce Makov   

